Brie Larson

Brie Larson  (oik. Brianne Sidonie Desaulniers; s. 1. lokakuuta 1989 Sacramento, Kalifornia, Yhdysvallat) on yhdysvaltalainen Oscar-palkittu näyttelijä ja elokuvaohjaaja. Hän on näytellyt muun muassa elokuvissa Scott Pilgrim vastaan maailma (2010), Short Term 12 (2013), Room (2015) ja Kong: Pääkallosaari (2017). Hän näyttelee myös Carol Danversia / Kapteeni Ihmettä Marvel Cinematic Universen elokuvissa Captain Marvel (2019), Avengers: Endgame (2019) ja The Marvels (2023) sekä tehnyt cameoesiintymiset elokuvassa Shang-Chi and the Legend of the Ten Rings (2021) ja Disney+-sarjassa Ms. Marvel (2022). Tämän lisäksi on myös näytellyt televisiosarjassa Taran monta elämää. Roomin roolista hän sai useita palkintoja: parhaan naispääosan Oscarin, Golden Globen, SAG-palkinnon ja Baftan vuonna 2015.

 Nuoruus 
Brianne Desaulniers syntyi Sacramentossa Kaliforniassa. Hänen isänsä on kanadanranskalainen ja hänen lapsuuden kielensä oli ranska. Kun Larson oli seitsemänvuotias, hänen vanhempansa erosivat. Sen jälkeen hän muutti Los Angelesiin äitinsä ja siskonsa kanssa.

Larson kiinnostui näyttelemisestä kuusivuotiaana. Hän opiskeli American Conservatory Theaterissa San Franciscossa ja oli nuorin sinne hyväksytty oppilas. Taiteilijanimensä hän otti American Girl -nukeltaan nimeltä Kirsten Larson. Se oli myös hänen ruotsalaisen isoisoäitinsä sukunimi.

 Ura 
 Näyttelijänä 
pienoiskuva|oikea|Larson vuonna 2010.
Larson aloitti näyttelijänuransa The Tonight Show with Jay Leno -keskusteluohjelman Barbie-sketsissä. Vuonna 2001 Larson sai roolin The WB -kanavan In Your Dreams -komediasarjasta, jossa hän esitti Bob Sagetin hahmon nuorinta tytärtä, Emilyä. Sarjan nimeksi vaihdettiin Raising Dad ja siitä esitettiin vain 27 jaksoa vuosien 2001–2002 aikana. Vuonna 2003 Larson näytteli Beverley Mitchellin kanssa Disney Channelin elokuvassa Right on Track ja vuonna 2004 hän oli suuressa roolissa teinikomediassa Sleepover. Larsonin seuraava kiinnitys oli vuonna 2009 Kate Gregsonin rooliin Showtimen sarjassa Taran monta elämää. Vuonna 2013 hän teki läpimurtoroolinsa indie-elokuvassa Short Term 12.

Larson näyttelee Carol Danversia Marvel Studiosin ensimmäisessä naisvetoisessa supersankarielokuvassa Captain Marvel, joka sai ensi-iltansa vuonna 2019.

 Ohjaajana 
Larson on ohjannut lyhytelokuvat Weighting (2011) ja The Arm (2012). Vuonna 2016 hän sai ohjattavakseen ensimmäisen pitkän elokuvan, komedian Yksisarviskauppa, jossa hän on myös pääosassa.

 Muusikkona 
Larson aloitti musiikkiuransa vuonna 2003, jolloin hän julkaisi omia kappaleitaan omilla verkkosivuillaan. Larsonin debyyttialbumi Finally Out of P.E. julkaistiin vuonna 2005. Albumilta julkaistiin singlet ”She Said” ja ”Life After You”. Musiikkiura ei kuitenkaan ottanut tuulta alleen.

Hänen levy-yhtiönään oli vuosina 2004–2006 Casablanca Records.

 Yksityiselämä 
Larson oli kihloissa Phantom Planet -yhtyeen laulajan Alex Greenwaldin kanssa vuosina 2016–2019.

 Filmografia 
Elokuvat Vuosi Suomenkielinen nimi Alkuperäinen nimi Rooli 1999Special Delivery  Little Angel 2004 13 ja risat 13 Going on 30 Six ChickSleepover  Liz 2005Madison  Racing Girl #2 2006 Pingviinien mutka Farce of the Penguins Z-Pack -pingviini  Huuhkajat Hoot Beatrice 2007The Beautiful Ordinary  Angie 2009Just Peck  EmilyTanner Hall  KateHouse Broken  Suzy Decker 2010Greenberg  Sara Scott Pilgrim vastaan maailma Scott Pilgrim vs. the World Natalie ”Envy” Adams 2011The Trouble with Bliss  Stephanie JouseskiRampart  HelenTreatment  Franny 201221 Jump Street  Molly Tracey 2013The Spectacular Now  CassidyDon Jon  Monica MartelloShort Term 12  Grace 2014The Gambler  Amy Phillips 2015Digging for Fire  Max Ihan yössä Trainwreck Kim TownsendRoom  Joy ”Ma” Newsome 2016Free Fire  Justine 2017 Kong: Pääkallosaari Kong: Skull Island Mason Weaver Lasilinna The Glass Castle Jeannette Walls Yksisarviskauppa Unicorn Store Kit 2018Basmati Blues  Linda 2019 Captain Marvel  Carol Danvers / Kapteeni Ihme Avengers: Endgame  Just Mercy  Eva Ansley 2021 Shang-Chi and the Legend of the Ten Rings  Carol Danvers / Kapteeni Ihme 2023 Fast & Furious X  Fast X Tess  The Marvels  Carol Danvers / Kapteeni Ihme 2026 The Super Mario Galaxy Movie  Rosalina (äänirooli)

Televisiosarjat Vuosi Suomenkielinen nimi Alkuperäinen nimi Rooli Jakso(t) 1998The Tonight Show with Jay Leno  Roadkill Easy Bake Oven / partiotyttö 2 jaksoa Kuin luodut toisilleen To Have & to Hold Lily Quinn  1999 Enkelin kosketus Touched by an Angel Rachel / Samantha ”Into the Fire” Suositut Popular Robin Robin ”Fall on Your Knees” 2000Then Came You  nuori Allison ”Then Came Aidan’s Ex” 2001–2002Raising Dad  Emily Stewart 22 jaksoa 2003Right on Track  Courtney Enders Disney Channel Original Movie 2008 Aavekuiskaaja Ghost Whisperer Krista Eisenburg ”Slam” 2009The Burg  hipsterityttö ”Change”  2009–2011 Taran monta elämää United States of Tara Katherine ”Kate” Gregson 36 jaksoa 2011The League  Ashley  2012NTSF:SD:SUV::  Katerin ”The Real Bicycle Thief” 2013Kroll Show  College-tyttö  2013–2014 Paluu pulpettiin Community Rachel 3 jaksoa 2022Ms. Marvel Carol Danvers / Kapteeni Ihme cameorooli; ”No Normal”

 Diskografia 
 2005: Finally Out of P.E.

 Lähteet 

 Aiheesta muualla 



Luokka:Yhdysvaltalaiset näyttelijät
Luokka:Yhdysvaltalaiset elokuvaohjaajat
Luokka:Yhdysvaltalaiset laulaja-lauluntekijät
Luokka:Parhaan naispääosan Oscar-palkinnon saajat
Luokka:Golden Globe -palkinnon saajat
Luokka:SAG-palkinnon saajat
Luokka:BAFTA-palkinnon saajat
Luokka:Amerikanranskalaiset
Luokka:Vuonna 1989 syntyneet
Luokka:Elävät henkilöt